ایرلند

اوروپانین شومال-غربینده یئرلَشن بیر اؤلکه‌دیر.
ایرلند جومهوریتی غربی آوروپادا، ایرلندی آداسینین بؤیوک بیر حیصّه سینده یئرلشیر. باشکندی دوبلین شهری‌دیر. ایکی رسمی دیلی وار: ایرلند و اینگیلیس. اؤلکه‌نین ۷۰ مین km ۲-ا برابر اوْلان اراضیسی ۴ ایالته، ۲۶ قرافلیغا بؤلونور. اوْنو زومرود اؤلکه‌سی ده آدلان‌دیریرلار.
بۇرادا همیشه یاغیشلی، دومانلی و کوله کلی هاوا شرایطی مۆشاهیده اوْلونور. قیشی یۇمشاق، یایی ایسه سوْیوق و بۇلودلو کئچیر. ان سوْیوق آیلار ژانویه، فوْریه، ان ایستی آیلار ایسه جۇلای و آگوست‌دور. ایل عرضینده تِمپراتور هئچ واخت +۱ درجه‌دن آشاغی دوشمدیی کیمی +۲۰-دن ده یۇخاری قالخ‌میر.
اهالی‌نین ۶۰٪- شهرلرده یاشاییر. بورایا هر ایل ۲ میلیون توریست گلیر. ایرلندین سمبولو اۆچیارپاق‌لی یونجادیر. قار نادر حاللاردا یاغیر، یاغ‌سا دا تئز اریگیر. حتی، ایرلندلار اؤز آرالاریندا ظارافات ادیب بئله دییرلر: «یای قیش‌دان یالنیز یاغیشا گؤره فرق‌لنیر. یای‌دا ایستی، قیش‌دا ایسه سوْیوق یاغیشلار یاغیر».

## گؤرمه‌لی یئرلر
اؤلکه‌نین زنگین و ماراقلی تاریخی وار. بورایا گل‌سه‌نیز، بؤیوک قصر و قالالار، غیری-عادی موزه یی و کونسرت زاللارینا (سالن) باش چکمیی اۇنوتمایین. ایرلندی‌دا ان چوْخ دیقّت لاییق اوْلان اوْنون تپجیکلری و محصولدار اوْتلاقلاری اوْلان طبیعتی‌دیر. ایرلندی کئچمیش‌له باغلی افسانه‌لری سون اینسانلار اۆچون ایده‌آل یئردیر. چونکی بۇرادا یئرلَشن قصرلره یالنیز باخماق یوْخ، و ده نؤمره سیفاریش ائده‌رک، اؤزونوزو لاپ قدیم زامانلاردا حیس ائده بیلرسینیز. دمک اوْلار کی، هر قراف‌لیق‌دا قصر یئرلشیر: کلدویل، بللینتوبیر، کررایکفیرقوس، کپوکخن. اوْرتا عصر فودال قصر و مالیکانه‌لری‌نین سایینا گؤره اوْلا بیلسین کی، ایرلند آوروپا اؤلکه‌لری آراسیندا بیرینجی یئر تۇتور. تکجه، کلر قارفلیغیندا اوْنلارین سایی ۲۰۰-ا باربردیر.
اؤلکه‌نین «اببی» آدلانان میلّی تئاترینا، دؤولت کونسرت سالونونا، چستر بیته مخصوص اوْلان و دوبلین قصرینده یئرلَشن کیتابخانایا دا باش چک‌سه‌نیز یاخشی اوْلار.

## آلیش-وریش
ایرلندی‌دان خاطره کیمی مۆختلیف سوونیرلر الده ائتمک اوْلار. بۇنلاری هر یئرده تاپماق مۆمکون‌دور. لاکین هر شهرین اؤزون مخصوص عنعنه‌سینین ده اوْلدوغونو اۇنوتماق اوْلماز. اۇوترفورددا بوللور فابریکی، فرماناق‌دا بوللور اشیالارین ساتیلدیغی مرکز یئرلشیر. بل‌لیکده یئرلی صنعتکارلارین حاضیرلادیغی ال ایشلرین‌دن آلماق اوْلار. لینقسبورق‌دا مشهور ایرلند کتانی، یون و تویددن اۆرتیم (تولید) اوْلونان اشیالاری الده ائتمک مۆمکون‌دور.
عومومیت‌له، ماغازالار ساعت ۹٫۰۰-دان ۱۸٫۰۰-ا کیمی، سوپرمارکتلر ایسه ۱۲٫۰۰-دن ۱۸٫۰۰-ا کیمی ایشلییر. کیچیک دوکانلار سحر ساعت ۷٫۰۰-دان ۲۳٫۰۰-ا کیمی فعالیّت گؤستریر.

## مدنیتی
سوْن زامانلار ۲ مین ایل بۇندان اوّل بورایا گلمیش سلتلره مخصوص موسیقی پوپولیارلاشماغا باشلاییب. اوْنون اینکیشافینین زیروه‌سی ایسه ۲۰-جی عصرین ۶۰–۷۰-جی ایللرینه تصادوف ائدیر.
آت ایرلندلارین ان سئویم‌لی حئیوانی‌دیر. همیشکی کیمی بۇرادا آت مینمک دب‌ده‌دیر. بۇنون تاریخی قایناقلاری اوْلدوغو کیمی طبیعی شرایط‌له ده علاقه‌سی وار. اؤلکه‌ده آت یاریشلاری دا کئچیریلیر. ایرلندی آتلاری دفعه‌لرله بینلخالق موسابیقه‌لرده غالیب گلیبلر. توریستلر اۆچون ۳۸۰ قولف میدانچاسی وار. چاغداش رقصلر کیمی، ریل و جیقا دا مشهوردور.
ایرلندلاردا ایسکاتلندلاردان فرقلی اوْلاراق، نفرلرین گیدیکلری اتکلر (کیلت) بیررنگ‌لی، چوْخ واخت نارینجی، کؤینکلری ایسه یاخاسیز اوْلور. قادینلار آغیر و حاشیّه‌لی شاللار اؤرتور، توخونما کمرلر تاخیرلار. پالتارلاردا ان چوْخ ایستیفاده اوْلونان رنگ یاشیل‌دیر.

## قایناقلار

## گؤرونتولر

بؤلمه:اؤلکه‌لر
بؤلمه:اوروپا اؤلکه‌لری
بؤلمه:اینگیلیسی‌جه دانیشان اؤلکه‌لر
بؤلمه:آدا دؤولت‌لر
بؤلمه:اوروپا بیرلیگی اؤلکه‌لری
بؤلمه:جومهوریت‌لر
بؤلمه:ایرلند
بؤلمه:اینگیلیسجه دانیشان اؤلکه‌لر و اراضی‌لر
بؤلمه:شومالی اوروپا اؤلکه‌لری
بؤلمه:اوروپا شوراسینین عوضو اولان دؤولتلر
بؤلمه:اوروپا بیرلییینین عوضو دؤولتلری
بؤلمه:NUTS 1 statistical regions of the European Union
بؤلمه:غربی اوروپا اؤلکه‌لری
بؤلمه:اوروپادا اؤلکه‌لر
بؤلمه:۱۹۲۲ میلادی ایلده قورولان بؤلگه‌لر و اؤلکه‌لر
بؤلمه:۱۹۴۹ میلادی ایلده قورولان بؤلگه‌لر و اؤلکه‌لر
بؤلمه:۱۹۲۲ - جی ایلینده ایرلند اؤلکه‌سینده یارانانلار
بؤلمه:۱۹۴۹ - جو ایلینده ایرلند اؤلکه‌سینده یارانانلار
بؤلمه:بیرلشمیش میلت‌لر اؤیه‌سی اؤلکه‌لر